Greg var meget imødekommende. Vi havde arrangeret, at Greg hentede os i lufthavnen, hvorefter vi kørte til lejligheden. Her havde Greg sørget for en velkomstdrink sammen med os, ligesom han gav os tips til sightseeing, restauranter og faciliteter i nærområdet såsom supermarked, kiosk og apoteker.
Greg kom i lejligheden en del i løbet af vores ferie for at ommøblere og dekorere, men det var ok. Set i bakspejlet ville det dog nok have været ideelt, hvis vi var informeret om det allerede ved booking. Det var ok med os, fordi vi alligevel var ude af lejligheden om dagen, og Greg var meget sød til at kompensere. Han efterlod blomster, frisk frugt og en fin afskedsgave til os, og lejligheden blev rigtig flot, da han var færdig.
Lejlighedens beliggenhed er god, selvom vi vil mene, det er nødvendigt at leje en scooter til at komme rundt i byen. I varmen er det for langt at gå til centrum, især hvis man vil ud at spise i den moderne bydel eller til byens strand Elli Beach. Meget god beliggenhed til bil, hvis man vil ud og opleve øen - det er nemt at komme til hovedvejene fra lejligheden.